cyanic-selkie/wikianc huggingface dataset:
বৈকুণ্ঠ
তিরুবাইমোলি
(৭)"নারীগণ প্রভুর বন্ধু সেবককে দর্শন করে হর্ষনাদ করছিল। সাগরে শয়নকারী দিব্য দিব্যমুকুটধারী গোপাল ভক্তের স্বগৃহে যাত্রার আগমনবার্তা শ্রবণ করে মরুৎ ও বসুগণ পূজা সমর্পণ করছিলেন।(১০.৯.৭)"
(৮)"দেবগণ পঙ্ক্তিবদ্ধ হয়ে বলছিলেন, 'ইনি গোবিন্দের সখা সেবক'। ভক্তের দিব্যধাম গমন দর্শনের উদ্দেশ্যে তারা তখন স্বর্গনগরীর উঁচু দেওয়ালে চড়ে বসলেন। মাধব সারূপ্য প্রাপ্ত হয়ে ভক্ত বৈকুন্ঠে প্রবেশ করলেন।(১০.৯.৮)"
(৯)"দীর্ঘদিন ধরে অনুপস্থিত পুত্রকে দেখে একজন মা যেমন আহ্লাদিত হন, [ভগবানের সঙ্গিনীগণ] [নতুন আগমনকারীদের] দেখে তেমনই আনন্দে পরিপূর্ণ হন। [এবং] তাদের চিন্ময় পরিচারকদের সাথে তাদের অভ্যর্থনা জানিয়ে থাকেন। এরপর বৈকুন্ঠবাসীদের সর্বশ্রেষ্ঠ সম্পদ সুগন্ধি দ্রব্য, বিশাল প্রদীপ এবং অন্যান্য শুভ সামগ্রী দ্বারা তৈরি শুভ বস্তু দিয়ে তাদের(নতুন আগমনকারী ব্যক্তিকে) সম্মান জানানো হয়। ভক্ত বৈকুন্ঠের প্রবেশদ্বারে আসতেই চারণগণ আনন্দমগ্ন হলেন। দেবগণ অগ্রসর হয়ে নিজেদের স্থান সমর্পণ করলেন কেননা প্রত্যেক মনুষ্যের বৈকুন্ঠ গমনের  জন্মসিদ্ধ অধিকার রয়েছে।(১০.৯.১০)"
(১০)"ভক্তের চরণ প্রক্ষালন কার্যকে বৈদিক ঋষিগণ নিজেদের সৌভাগ্য মনে করছিলেন। অপরদিকে চন্দ্রমুখী নারীগণ কলশ, দীপক ও কেশরযুক্ত জল দ্বারা ভক্তের স্বাগতকার্যে তল্লীন ছিলো।(১০.৯.১০)"
— তিরুবাইমোলি
বড়ো সাহিত্য সভা
বড়ো সাহিত্য সভা হচ্ছে আসামের দ্বিতীয় বৃহৎ সাহিত্যিক এবং সাংস্কৃতিক অনুষ্ঠান। বড়ো সাহিত্য-সংস্কৃতির উন্নতি এবং প্ৰসারের জন্যে ১৯৫২ সালের ১৬ নভেম্বর কোকড়াঝাড় জেলার বসুগ্রামে বড়ো সাহিত্য সভা গঠন করা হয়। এর প্রধান কাৰ্য্যালয় কোকরাঝারে অবস্থিত। এই অনুষ্ঠানটিতে আসামের সাথে প্ৰতিবেশী রাজ্য পশ্চিম বঙ্গ, মেঘালয়, নাগাল্যান্ড, ত্রিপুরার সাথে নেপাল এর ও প্ৰতিনিধি আছে।
ইতিহাস
ভারত স্বাধীন হওয়ার পর, কিছু সংখ্যক বড়ো বুদ্ধিজীবী লোক বড়ো ভাষা সংরক্ষণের কথা চিন্তা করে। পূৰ্বের অনেক বড়ো সাহিত্যিক অসমীয়া অথবা বাংলা মাধ্যমে শিক্ষা লাভ করেছিলেন। বড়ো সাহিত্য সভা বহুদিন সংগ্ৰাম করার পর ১৯৬৩ সালে প্ৰাথমিক শ্ৰেণীর পাঠসমূহ বড়ো ভাষাতে আরম্ভ করা হয়। এরপর ১৯৬৮ সালে মাধ্যমিক শ্ৰেণীর পাঠসমূহ বড়ো ভাষাতে আরম্ভ করা হয়। গুয়াহাটি বিশ্ববিদ্যালয়, ডিব্রুগড় বিশ্ববিদ্যালয় এবং নৰ্থ-ইষ্টাৰ্ণ হিলস ইউনিভার্সিটি বড়ো ভাষা ও সাহিত্যকে Major Indian Languages (MIL) হিসেবে স্বীকৃতি দিয়েছে। ১৯৮৫ সালে বড়ো ভাষাকে আসামের দ্বিতীয় রাজ্য ভাষা হিসেবে স্বীকৃতি দেয়া হয়।
উদ্দেশ্য
বড়ো সাহিত্য সভার প্ৰধান উদ্দেশ্য হল: বড়ো সাহিত্য-সংস্কৃতির উন্নতি এবং প্ৰসারের জন্যে কাজ করা।
সাম্প্ৰতিক কালে বড়ো সাহিত্য সভার অবস্থা
১৯৯৬ সালে গুয়াহাটি বিশ্ববিদ্যালয় এ বড়ো ভাষা ও সাহিত্যের জন্য একটা স্নাতকোত্তর পাঠ্যক্ৰম আরম্ভ করা হয়। ভারত সরকারের মানব সম্পদ উন্নয়ন মন্ত্ৰালয়ের the aegis of the commission for Scientific and Technical terminology অধীনে বড়ো সাহিত্য সভা চল্লিশ হাজারেরো অধিক বৈজ্ঞানিক এবং কারিগরী বিষয়ের শব্দসমূহ প্ৰকাশ করে। এছাড়াও বড়ো ভাষাকে “ভাষা সম্মান” স্বীকৃতি দিতে সাহিত্য একাডেমী সন্মত হয়েছে। ভারতের সংবিধানের অষ্টাদশ অধ্যায়ে বড়ো ভাষা এবং সাহিত্যের প্ৰয়োজনীয়তার বিষয়ে ভারত সরকার স্বীকৃতি দিয়েছে।
সভাপতিবৃন্দ
বড়ো সাহিত্য সভার সভাপতিদের নাম হচ্ছে:
সম্পাদকবৃন্দ
বড়ো সাহিত্য সভার সম্পাদকদের নাম হচ্ছে:
চাকদহ কলেজ
চাকদহ কলেজ ভারতের পশ্চিমবঙ্গ রাজ্যের নদিয়া জেলার চাকদহের একটি সাধারণ ডিগ্রি মহাবিদ্যালয়। এটি ১৯৭২ সালে প্রতিষ্ঠিত হয়। মহাবিদ্যালয়টি কলা, বিজ্ঞান ও বাণিজ্য এই তিনটি ধারার বিভিন্ন বিষয়ে স্নাতক কোর্স সরবরাহ করে। এটি কল্যাণী বিশ্ববিদ্যালয়ের অধীনস্থ মহাবিদ্যালয়।
বিভাগ
বিশ্ববিদ্যালয়ের বিভাগসমূহ তালিকা আকারে প্রকাশ করা হল:
অনুমোদিত
কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত। এটি ২০১৭ সালের ন্যাক সমীক্ষায় বি-গ্রেড কলেজ হিসাবে স্বীকৃতি লাভ করে।
কায়সরানি
কায়সরানি রিন্দ উপজাতির একটি বেলুচ গোষ্ঠী। তারা বেশিরভাগই পাকিস্তানের পাঞ্জাবের ডেরা গাজি খানে বসবাস করে।
ভারতের পর্বতের তালিকা
এটি ভারতের পর্বত এবং পর্বত শ্রেণীর তালিকা।
আজরা জেলা
আজরা জেলা আফগানিস্তানের লগার প্রদেশের একটি জেলা। জেলাটি মূলতঃ পূর্ব অঞ্চলে অবস্থান করছে এবং এটির রাজধানী শহর কাবুল থেকে প্রায় ১৪০ কিলোমিটার দূরে অবস্থিত। জেলাটি পাক্তিয়া প্রদেশ থেকে লগার প্রদেশে স্থানান্তরিত করা হয়। কিন্তু জেলাটি ভৌগোলিকভাবে লগার রাজধানী থেকে বিচ্ছিন্ন অঞ্চল হিসেবে পরিচিত। প্রদেশটির প্রধান কৃষি অঞ্চল বলতে হেম্পকে বোঝায়।
রাভেলগঞ্জ
রাভেলগঞ্জ (Revelganj) ভারতের বিহার রাজ্যের সরন জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫২ মিটার (১৭০ ফুট)।
জনসংখ্যার উপাত্ত
এখানে সাক্ষরতার হার ৪৫%। পুরুষদের মধ্যে সাক্ষরতার হার ৫৬% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে রাভেলগঞ্জ এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
দশ ভূজা মন্দির
দশভূজা মন্দির মাগুরা জেলার মহম্মদপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন।
ইতিহাস
বর্তমানে দশভূজার মন্দিরটির প্রায় কিছুই অবশিষ্ট নেই। এর অবস্থান ছিল মহাম্মদপুর দুর্গের ভেতর ও সীতারাম প্রাসাদের পূর্বদিকে। মন্দিরটি দুর্গের ভেতর লক্ষ্মীনারায়ণ পুকুরের পাড়ে অবস্থিত। মন্দিরের প্রায় ধ্বংসপ্রাপ্ত ও উদ্ধার করা শিলালিপি থেকে জানা যা যে, এটি ১৬৯৯ থেকে ১৭০০ সালের দিকে নির্মিত হয়েছিল।
দশভূজা মন্দিরের আশেপাশেও বেশ কিছু মন্দিরের অস্তিত্ব রয়েছে। এদের মধ্যে উল্লেখযোগ্য হলো জোড় বাংলা মন্দির। দশভূজা মন্দিরে যে শিলালিপি আবিষ্কৃত হয়েছে সেখানে লেখা রয়েছে, "মহী-ভুজ-রাস ক্ষেকী শকে দশ ভুজালয়ম অশারি শ্রীমতা সীতারামায়েন মন্দিরম" অর্থাৎ [মহী=১, ভুজ=২, রস=৬ ক্ষৌনী= ১] অঙ্গের রামাগতিতে ১৬২৯ শ্বদ।১৬২৯ শকে বা ১৬৯৯ খৃষ্টাব্দে রাজা সীতারাম রায় এই মন্দির নির্মাণ করেন।
পাইন্দা খেল
পাইন্দা খেল হল তানোলি বংশোদ্ভূত একটি গোষ্ঠী, যারা বাজনা এবং মনসেহরা এবং পাকিস্তানের মনসেহরা জেলার উত্তরের ভূমিতে বসবাস করে।
অর্চনা কবি
অর্চনা জোশে কবি (ইংরেজি Archana Jose Kaviyil), সবচেয়ে পরিচিত তার মঞ্চ নাম অর্চনা কবি, হলেন একজন ভারতীয় চলচ্চিত্র অভিনেত্রী এবং একজন টেলিভিশন উপস্থাপক। তিনি ২০০৯ সালের মালায়ালাম চলচ্চিত্র "নীলাথামারা" এর মাধ্যমে পর্দায় আগমন করেন। উক্ত ছবিটি লিখেছেন এম.টি. বসুদেবান নায়ার এবং পরিচালনা করেছেন লাল জোশী।
প্রাথমিক জীবন
অর্চনা নয়া দিল্লিতে জোশি কাবিয়িল (একজন সিনিয়র সাংবাদিক) এবং রোসাম্মার ঘরে জন্মগ্রহণ করেন। তিনি দিল্লিতে বেড়ে ওঠেন এবং এবং সেন্ট জেভিয়ার্স স্কুল পড়াশোনা করেন।
অভিনয় কর্মজীবন
অর্চনা তিনি ২০০৯ সালের অত্যন্ত সফল জনপ্রিয় চলচ্চিত্র "নীলাথামারা" অভিনয়ের মাধ্যমে চলচ্চিত্র শিল্পে আগমন করেন।
স্প্লিত, ক্রোয়েশিয়া
স্প্লিত ক্রোয়েশিয়ার দ্বিতীয় বৃহত্তম শহর এবং দালমাৎসিয়া অঞ্চলের বৃহত্তম শহর। এটি অ্যাড্রিয়াটিক সাগরের পূর্ব তীরে অবস্থিত এবং একটি কেন্দ্রীয় উপদ্বীপ এবং এর চারপাশে ছড়িয়ে রয়েছে। শহরটি একটি আন্তঃআঞ্চলিক পরিবহন কেন্দ্র ও জনপ্রিয় পর্যটন গন্তব্য হিসাবে অ্যাড্রিয়াটিক দ্বীপপুঞ্জ ও অ্যাপেনাইন উপদ্বীপের সঙ্গে সংযুক্ত রয়েছে।
শহরটি খ্রিস্টপূর্ব ৩য় বা ২য় শতাব্দীতে ইলিরিয়ান ডালমাতার উপকূলে অ্যাসপালাথোসের (Aσπάλαθος) গ্রীক উপনিবেশ হিসাবে প্রতিষ্ঠিত হয়েছিল এবং পরবর্তীতে ৩০৫ খ্রিস্টাব্দে রোমান সম্রাটের জন্য নির্মিত ডায়োক্লেটিয়ান প্রাসাদের বাড়ি ছিল। এটি ৬৫০ সালের দিকে একটি বিশিষ্ট বসতি হয়ে ওঠে, যখন এটি রোমান প্রদেশ দালমাৎসিয়ার প্রাচীন রাজধানী সালোনার উত্তরাধিকারী হয়। আভারস ও স্লাভদের দ্বারা সালোনাকে বরখাস্ত করার পর, ডিওক্লেটিয়ানের সুরক্ষিত প্রাসাদটি রোমান উদ্বাস্তুদের দ্বারা বসতি স্থাপন করা হয়েছিল। স্প্লিত একটি বাইজেন্টাইন শহরে পরিণত হয়েছিল। পরে এটি ভেনিস প্রজাতন্ত্র এবং ক্রোয়েশিয়া রাজ্যের অন্তর্ভুক্ত হয়েছিল, বাইজেন্টাইনরা নামমাত্র আধিপত্য বজায় রেখেছিল। উচ্চ ও শেষের মধ্যযুগের বেশিরভাগ সময়, স্প্লিত দালমাশীয় নগর-রাষ্ট্রসমূহের একটি মুক্ত শহর হিসাবে স্বায়ত্তশাসন উপভোগ করেছিল, দালমাশীয় শহরগুলির নিয়ন্ত্রণের জন্য ভেনিস ও ক্রোয়েশিয়ার মধ্যে লড়াইয়ের মাঝখানে ছিল।
ভেনিস শেষ পর্যন্ত জয়লাভ করে এবং আধুনিক যুগের প্রথম দিকে অটোমান অঞ্চল দ্বারা বেষ্টিত একটি ভারী সুরক্ষিত ফাঁড়ি স্প্লিত একটি ভেনেতীয় শহর হিসেবে রয়ে যায়। এর পশ্চাৎভূমি ১৬৯৯ সালের মোরিয়ান যুদ্ধে অটোমানদের কাছ থেকে জিতেছিল এবং ভেনিস ১৭৯৭ সালে নেপোলিয়নের হাতে পড়লে, ক্যাম্পো ফরমিওর চুক্তি শহরটিকে হ্যাবসবার্গ রাজতন্ত্রে পরিণত করে। এটিকে ১৮০৫ সালে প্রেসবার্গের শান্তি ইতালির নেপোলিয়নিক রাজ্যে যুক্ত করে এবং এটি ১৮০৬ সালে ফরাসি সাম্রাজ্যের অন্তর্ভুক্ত হয়, ১৮০৯ সালে ইলিরিয়ান প্রদেশের অংশ হয়ে ওঠে। এটি ১৮১৩ সালে দখল করার পর, শেষ পর্যন্ত ভিয়েনার কংগ্রেসের অনুসরণে অস্ট্রিয়ান সাম্রাজ্যকে মঞ্জুর করা হয়েছিল, যেখানে শহরটি ১৯১৮ সালে অস্ট্রিয়া-হাঙ্গেরির পতন ও যুগোস্লাভিয়া গঠন না হওয়া পর্যন্ত অস্ট্রীয় দালমাৎসিয়া রাজ্যের একটি অংশ ছিল। শহরটি দ্বিতীয় বিশ্বযুদ্ধে ইতালি দ্বারা দখলকৃত হয়েছিল, তারপর ১৯৪৩ সালে ইতালীয় আত্মসমর্পণের পরে পার্টিসিয়ানদের দ্বারা মুক্ত হয়েছিল। তারপরে এটি জার্মানি দ্বারা পুনরায় দখল করা হয়, যা এটি তার পুতুল স্বাধীন রাষ্ট্র ক্রোয়েশিয়াকে প্রদান করে। শহরটি ১৯৪৪ সালে পার্টিসিয়ানদের দ্বারা আবার মুক্ত হয় এবং ক্রোয়েশিয়া প্রজাতন্ত্রের অংশ হিসাবে যুদ্ধোত্তর সমাজতান্ত্রিক যুগোস্লাভিয়ার অন্তর্ভুক্ত হয়। ক্রোয়েশিয়ার স্বাধীনতা যুদ্ধের মাধ্যমে ক্রোয়েশিয়া যুগোস্লাভিয়া থেকে বিচ্ছিন্ন হয়।
ইতিহাস
যদিও স্প্লিতেরর সূচনা ঐতিহ্যগতভাবে ৩০৫ সালে ডায়োক্লেটিয়ান প্রাসাদ নির্মাণের সাথে জড়িত, তবে শহরটি কয়েক শতাব্দী আগে অ্যাস্পালাথোস বা স্প্যালাথোসের গ্রীক উপনিবেশ হিসাবে প্রতিষ্ঠিত হয়েছিল। এটি ইসার পলিসের একটি উপনিবেশ ছিল, ভিস-এর আধুনিক শহর, এটি নিজেই সিসিলীয় শহর সিরাকুজার একটি উপনিবেশ। শহরটি ঠিক কত সালে প্রতিষ্ঠিত হয়েছিল তা জানা যায়নি, তবে অনুমান করা হয় এটি খ্রিস্টপূর্ব ৩য় বা ২য় শতকে প্রতিষ্ঠিত হয়েছিল। গ্রীক বসতি আশেপাশের ইলিরীয় উপজাতিদের সাথে বাণিজ্য বন্ধ করে বসবাস করত, বেশিরভাগই বাণিজ্য দলমাতের সঙ্গে সংগঠিত হত।
২২৯ খ্রিস্টপূর্বাব্দ ও ২১৯ খ্রিস্টপূর্বাব্দের ইলিরীয় যুদ্ধের পর, স্পালাথোস থেকে অল্প দূরত্বের সালোনা শহর রোমান প্রদেশ দালমাৎসিয়ার রাজধানী হয়ে ওঠে এবং ৬০,০০০ জন বাসিন্দার সঙ্গে সাম্রাজ্যের শেষের দিকে বৃহত্তম শহরসমূহের মধ্যে একটি হয়ে ওঠে। এই মুহুর্তে স্প্যালাথোসের ইতিহাস কিছু সময়ের জন্য অস্পষ্ট হয়ে যায়, নিকটবর্তী সালোনার ইতিহাস প্রভাব বিস্তার করেছিল, যেটি পরে উত্তরসূরি হয়ে উঠছিল। রোমান সম্রাট ডিওক্লেটিয়ান (২৮৪ খ্রিস্টপূর্বাব্দ থেকে ৩০৫ খ্রিস্টপূর্বাব্দ শাসন করেন) ২৯৩ সালে তার নিজ শহর সালোনার কাছে, স্প্যালাথোসের (বা ল্যাটিন ভাষায় স্প্যালাটাম) স্থান নির্বাচন করে সমুদ্রের ধারে একটি ঐশ্বর্যশালী ও ভারী সুরক্ষিত প্রাসাদ নির্মাণ শুরু করেন। প্রাসাদটি একটি বিশাল কাঠামো হিসাবে তৈরি করা হয়েছিল, অনেকটা রোমান সামরিক দুর্গের মতো। প্রাসাদ ও স্প্যালাটাম শহর, যা এর আশেপাশে গঠিত হয়েছিল, সেখানে ৮,০০০ জন থেকে ১০,০০০ লোকের বসবাস ছিল।
বিষ্ণুপুর ২ সমষ্টি উন্নয়ন ব্লক
বিষ্ণুপুর ২ সমষ্টি উন্নয়ন ব্লক হল ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার আলিপুর সদর মহকুমার একটি প্রশাসনিক বিভাগ। ব্লকটির সদর বাখরাহাটে অবস্থিত।
ভূগোল
বিষ্ণুপুর ২ সমষ্টি উন্নয়ন ব্লকটি অক্ষাংশ ও দ্রাঘিমাংশের মধ্যে অবস্থিত। সমুদ্রপৃষ্ঠ থেকে ব্লকটির গড় উচ্চতা ।
এই ব্লকের উত্তর দিকে আলিপুর সদর মহকুমার ঠাকুরপুকুর মহেষতলা সমষ্টি উন্নয়ন ব্লক, পূর্ব দিকে ওই মহকুমারই বিষ্ণুপুর ১ সমষ্টি উন্নয়ন ব্লক, দক্ষিণ দিকে ডায়মন্ড হারবার মহকুমার ফলতা ও মগরাহাট ১ সমষ্টি উন্নয়ন ব্লক দু’টি এবং পশ্চিম দিকে আলিপুর সদর মহকুমার বজবজ ১ ও বজবজ ২ সমষ্টি উন্নয়ন ব্লক দু’টি অবস্থিত।
বিষ্ণুপুর ২ সমষ্টি উন্নয়ন ব্লক/পঞ্চায়েত সমতির অধীনস্থ গ্রাম পঞ্চায়েতগুলি হুল বাখরাহাট, চক এনায়েতনগর, চণ্ডী, গোবিন্দপুর কালীচরণপুর, কঙ্গনবেড়িয়া, খাগড়ামুড়ি, নহাজারি, মৌখালি, পঞ্চানন, পাথরবেড়িয়া, জয়চণ্ডীপুর ও রামকৃষ্ণপুর বোরহানপুর।
জনসংখ্যা
২০১১ সালের জনগণনার প্রতিবেদন অনুযায়ী, বিষ্ণুপুর ২ সমষ্টি উন্নয়ন ব্লকের মোট জনসংখ্যা ২১৪,৫৩১; এর মধ্যে গ্রামীণ জনসংখ্যা ১৩৮,৯৭৯ এবং নগরাঞ্চলীয় জনসংখ্যা ৭৫,৫৫২। ব্লকে মোট পুরুষের সংখ্যা ১০৯,৬০৩ (৫১ শতাংশ) এবং মোট মহিলার সংখ্যা ১০৪,৯২৮ (৪৯ শতাংশ)। মোট ২১,৩৫১ জনের বয়স ছয় বছরের নিচে। তফসিলি জাতি-তালিকাভুক্ত জনসংখ্যা ৩৩,৩৭৮ (১৫.৫৬ শতাংশ) এবং তফসিলি উপজাতি-তালিকাভুক্ত জনসংখ্যা ৮৭ (০.০৪ শতাংশ)।
২০০১ সালের জনগণনার প্রতিবেদন অনুযায়ী, বিষ্ণুপুর ২ সমষ্টি উন্নয়ন ব্লকের মোট জনসংখ্যা ছিল ১৯০,৬১৬; তার মধ্যে ৯৮,০২৭ জন ছিলেন পুরুষ এবং ৯২,৫৮৯ জন ছিলেন মহিলা। ১৯৯১-২০০১ দশকে এই ব্লকের দশকীয় জনসংখ্যা বৃদ্ধির নথিবদ্ধ হার ছিল ১৪.৮৭ শতাংশ। উল্লেখ্য, উক্ত দশকে দক্ষিণ চব্বিশ পরগনা জেলা ও পশ্চিমবঙ্গের দশকীয় জনসংখ্যা বৃদ্ধির হার ছিল যথাক্রমে ২০.৮৯ শতাংশ ও ১৭.৮৪ শতাংশ।
বিষ্ণুপুর ২ সমষ্টি উন্নয়ন ব্লকে অবস্থিত জনগণনা নগরগুলি হল (বন্ধনীতে ২০১১ সালের জনগণনার প্রতিবেদন অনুযায়ী জনসংখ্যা দেওয়া হল): নহাজারি (১৭,৪২২), নাদাভাঙা (৫,৯২৭), কঙ্গনবেড়িয়া (৬,৬৫৭), বোড়া গগনগোহালিয়া (৫,২৭৪), চন্দনদহ (৫,৬৫৬), বড়কালিকাপুর (৪,৬৫০), পাথরবেড়িয়া (৪,৬৯৮), রামকৃষ্ণপুর (৫,৯৭১), আমতলা (৮,৭৬৫), কৃপারামপুর (৩,৭৭৮) ও চক এনায়েতপুর (৬,৭৫৪)।
এই ব্লকের বড়ো গ্রামগুলি (৪০০০+ জনসংখ্যা-বিশিষ্ট) হল (বন্ধনীতে ২০১১ সালের জনগণনার প্রতিবেদন অনুযায়ী জনসংখ্যা দেওয়া হল): খাগড়ামুড়ি (৫,৭৩৪), জয়চণ্ডীপুর (৪,৫৪১), গোবিন্দপুর (৫,৫৮৮), সুলতানগঞ্জ (৪,৪৮৬), বোরহানপুর (৭,২১৮), গঙ্গারামপুর (৪,০১৬), এনায়েতনগর (৪,৬১৭), মিরপুর (৪,৬৭৬) ও চণ্ডী (১৩,৩৩২)।
ব্লকের অন্যান্য গ্রামগুলির অন্যতম (বন্ধনীতে ২০১১ সালের জনগণনার প্রতিবেদন অনুযায়ী জনসংখ্যা দেওয়া হল): মৌখালি (৩,৭০৫)।
সাক্ষরতা
২০০১ সালের জনগণনার প্রতিবেদন অনুযায়ী, বিষ্ণুপুর ২ সমষ্টি উন্নয়ন ব্লকে অন্যূন ছয় বছর বয়সীদের মধ্যে মোট সাক্ষরতার হার ছিল ৭৩.৪২ শতাংশ; এর মধ্যে পুরুষ সাক্ষরতার হার ছিল ৮১.৭৭ শতাংশ এবং মহিলা সাক্ষরতার হার ছিল ৬৪.৫৪ শতাংশ। উক্ত জনগণনা অনুযায়ী, দক্ষিণ চব্বিশ পরগনা জেলায় সাক্ষরতার হার ছিল ৬৯.৪৫ শতাংশ, পুরুষ সাক্ষরতার হার ছিল ৭৯.১৯ শতাংশ ও মহিলা সাক্ষরতার হার ছিল ৫৯.০১ শতাংশ।
ভাষা ও ধর্ম
২০০১ সালের জনগণনা অনুযায়ী, দক্ষিণ চব্বিশ পরগনা জেলার মোট জনংখ্যার ৯৭.৯ শতাংশের মাতৃভাষা বাংলা; ১.৫ শতাংশের মাতৃভাষা হিন্দি, ০.৩ শতাংশের মাতৃভাষা উর্দু এবং ওড়িয়া ও তেলুগু-ভাষী লোকের সংখ্যা ০.১ শতাংশ করে।
২০১১ সালের জনগণনার প্রতিবেদন অনুযায়ী, বিষ্ণুপুর ২ সমষ্টি উন্নয়ন ব্লকে হিন্দু জনসংখ্যা ১৩২,৮৪৪ (মোট জনসংখ্যার ৬১.৯২ শতাংশ), মুসলমান জনসংখ্যা ৮০,৬৫১ (মোট জনসংখ্যার ৩৭.৬০ শতাংশ) এবং অন্যান্য ধর্মাবলম্বীদের সংখ্যা ১,০৩৬ (মোট জনসংখ্যার ০.৪৮ শতাংশ)।
এই অঞ্চলে হিন্দুদের অনুপাত একই সময়কালে ২৩.৪ শতাংশ থেকে বৃদ্ধি পেয়ে হয়েছে ৩৫.০৬ শতাংশ। ২০১১ সালে এখানে খ্রিস্টানদের হার ছিল ০.৮ শতাংশ।
গ্রামীণ দারিদ্র্য
২০০৯ সালে প্রকাশিত দক্ষিণ চব্বিশ পরগনা জেলার মানবোন্নয়ন প্রতিবেদন অনুযায়ী, বিষ্ণুপুর ২ সমষ্টি উন্নয়ন ব্লকের ১০.৬২ শতাংশ পরিবারের আর্থিক অবস্থা দারিদ্র্যসীমার নিচে। ২০০৫ সালে আয়োজিত একটি গ্রামীণ পরিবার সমীক্ষায় জানা যায়, দক্ষিণ চব্বিশ পরগনা জেলার মোট ৩৪.১১ শতাংশ পরিবারের আর্থিক অবস্থা দারিদ্র্যসীমার নিচে, যে হার রাজ্য বা জাতীয় হারের তুলনায় অনেকটাই বেশি। সুন্দরবনের জনবসতি অঞ্চলে দারিদ্র্যের হার অত্যধিক। এই অঞ্চলের অন্তর্গত তেরোটি সমষ্টি উন্নয়ন ব্লকে দারিদ্র্যের অনুপাত ৩০ শতাংশের বেশি এবং আটটি সমষ্টি উন্নয়ন ব্লকে ৪০ শতাংশেরও বেশি পরিবারের আর্থিক অবস্থা দারিদ্র্যসীমার নিচে।
জীবিকা
২০১১ সালের হিসেব অনুযায়ী, বিষ্ণুপুর ২ সমষ্টি উন্নয়ন ব্লকের মোট শ্রমজীবীর মধ্যে কৃষকের সংখ্যা ছিল ৪,৭৮৭ (মোট শ্রমজীবীর ৫.৯৬ শতাংশ), কৃষিশ্রমিকের সংখ্যা ছিল ১০,৯২৭ (মোট শ্রমজীবীর ১২.৮১ শতাংশ), কুটিরশিল্পের সঙ্গে যুক্ত শ্রমিকের সংখ্যা ছিল ১৩,৭০৫ (মোট শ্রমজীবীর ১২.৮১ শতাংশ) এবং অন্যান্য শ্রমিকের সংখ্যা ছিল ৫১,৫৭৬ (মোট শ্রমজীবীর ৬৪.১৮ শতাংশ)। ব্লকের মোট শ্রমজীবীর সংখ্যা ছিল ৮০,৩৬৫ (মোট জনসংখ্যার ৩৭.৪৬ শতাংশ) এবং অ-শ্রমজীবীদের মোট সংখ্যা ছিল ১৩৪,১৬৬ (মোট জনসংখ্যার ৬২.৫৪ শতাংশ)।
পরিকাঠামো
ডিস্ট্রিক্ট সেন্সাস হ্যান্ডবুক, সাউথ টোয়েন্টি-ফোর পরগনাস, ২০১১-এ প্রদত্ত তথ্য অনুযায়ী, বিষ্ণুপুর ২ সমষ্টি উন্নয়ন ব্লকে মোট ৫২টি জনবসতিপূর্ণ গ্রাম রয়েছে। ১০০ শতাংশ গ্রামে বিদ্যুৎ সংযোগ রয়েছে। ৫১টি গ্রামে (৯৮.০৮ শতাংশ) পানীয় জল সরবরাহ করা হয়, তেরোটি গ্রামে (২৫.০০ শতাংশ) ডাকঘর আছে, ৪৮টি গ্রামে (৯২.৩১ শতাংশ) টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন সহ) আছে, ২৭টি গ্রামে (৫১.৯২ শতাংশ) পাকা রাস্তা রয়েছে এবং উনিশটি গ্রামে (৩৬ শতাংশ) পরিবহন যোগাযোগ (বাস ও রেল পরিষেবা এবং নাব্য জলপথ) সুলভ। তিনটি গ্রামে (৫.৭৭ শতাংশ) কৃষি ঋণ সংস্থা এবং ছয়টি গ্রামে (১১.৫৪ শতাংশ) ব্যাংক পরিষেবা সুলভ।
কৃষি
১৯৪৬ সালে ভারতের কমিউনিস্ট পার্টির নেতৃত্বে শুরু হওয়া তেভাগা আন্দোলনে বৃহত্তর চব্বিশ পরগনা জেলা গুরুত্বপূর্ণ ভূমিকা গ্রহণ করেছিল। এরপর কৃষকদের ভূম্যধিকার রক্ষার তাগিদে অপারেশন বর্গা কর্মসূচি গৃহীত হয়। বিষ্ণুপুর ২ সমষ্টি উন্নয়ন ব্লকে ১১১.০৩ একর জমি অধিগৃহীত ও তার স্থায়ী অধিয়াক্র অর্পিত হয়েছে। অর্পিত জমির মধ্যে ৮৪.৮১ একর (৭৬.৮৮ শতাংশ) বণ্টিত হয়েছে। মোট পাট্টাদারের সংখ্যা ৪২৪।
২০১৩-১৪ সালের হিসেব অনুযায়ী, ব্লকে মোট ২১টি ফার্টিলাইজার ডিপো, ৩৭টি সিড স্টোর ও ৪৪টি রেশন দোকান আছে।
মৎস্যচাষ
২০১৩-১৪ সালের হিসেব অনুযায়ী, বিষ্ণুপুর ২ সমষ্টি উন্নয়ন ব্লকের মোট ১,২২৫ হেক্টর এলাকায় কার্যকরীভাবে মৎস্যচাষ করা হয়। এই পেশায় মোট ৯,৯৮৫ জন যুক্ত এবং বার্ষিক উৎপাদন প্রায় ২৫,৯৪০ টন। উল্লেখ্য, মৎস্যচাষ সমগ্র দক্ষিণ চব্বিশ পরগনা জেলারই জীবিকার একটি গুরুত্বপূর্ণ উৎস। ২০০১ সালের হিসাব অনুযায়ী, সাড়ে চার লক্ষেরও বেশি লোক এই জেলায় মৎস্যচাষের সঙ্গে যুক্ত। এদের মধ্যে ২.৫৭ লক্ষ মানুষের বাস সুন্দরবন বসতি অঞ্চলের তেরোটি ব্লকে।
ব্যাংক পরিষেবা
২০১৩-১৪ সালের হিসেব অনুযায়ী, বিষ্ণুপুর ২ সমষ্টি উন্নয়ন ব্লকে চোদ্দোটি বাণিজ্যিক ব্যাংক ও একটি গ্রামীণ ব্যাংকের কার্যালয় রয়েছে।
অনুন্নত অঞ্চল অনুদান তহবিল
দক্ষিণ চব্বিশ পরগনা জেলা অনুন্নত অঞ্চলের তালিকাভুক্ত। এই জেলাটি অনুন্নত অঞ্চল অনুদান তহবিল থেকে আর্থিক সাহায্য লাভ করে। ভারত সরকার সৃষ্ট এই তহবিল গঠনের উদ্দেশ্য ছিল উন্নয়নের ক্ষেত্রে আঞ্চলিক বৈষম্য দূরীকরণ। ২০১২ সালের হিসাব অনুযায়ী, দেশের মোট ২৭২টি জেলা এই তালিকার অন্তর্ভুক্ত, যার মধ্যে পশ্চিমবঙ্গের এগারোটি জেলা রয়েছে।
পরিবহণ ব্যবস্থা
বিষ্ণুপুর ২ সমষ্টি উন্নয়ন ব্লকে ১১টি প্রান্তিক বাস রুট রয়েছে। নিকটবর্তী রেল স্টেশনটি ব্লক সদর থেকে ১৭ কিলোমিটার দূরে অবস্থিত।
শিক্ষাব্যবস্থা
২০১৩-১৪ সালের হিসেব অনুযায়ী, বিষ্ণুপুর ২ সমষ্টি উন্নয়ন ব্লকের ১০৭টি প্রাথমিক বিদ্যালয়ে ৯,২২৩ জন, তিনটি মধ্য বিদ্যালয়ে ৫০৪ জন, এগারোটি উচ্চ বিদ্যালয়ে ৫,৩৫৬ হন এবং বারোটি উচ্চ মাধ্যমিক বিদ্যালয়ে ১০,৫৮৪ জন ছাত্রছাত্রী পড়াশোনা করত। ব্লকের একটি সাধারণ ডিগ্রি কলেজে ২,২৮১ জন, একটি প্রযুক্তিগত/পেশাগত শিক্ষাপ্রতিষ্ঠানে ১৯৯ জন এবং বিশেষ ও অ-প্রাতিষ্ঠানিক শিক্ষার জন্য নির্ধারিত ৩২০টি প্রতিষ্ঠানে ১১,৫৬১ জন ছাত্রছাত্রী পড়াশোনা করে।
২০১১ সালের জনগণনার প্রতিবেদন অনুযায়ী, বিষ্ণুপুর ২ সমষ্টি উন্নয়ন ব্লকের ৫২টি জনবসতিপূর্ণ গ্রামের মধ্যে দু’টি গ্রামে কোনও বিদ্যালয় নেই, ২৮টি গ্রামে দুই বা ততোধিক প্রাথমিক বিদ্যালয় আছে, ষোলোটি গ্রামে অন্তত একটি প্রাথমিক ও একটি মধ্য বিদ্যালয় আছে এবং তেরোটি গ্রামে অন্তত একটি মধ্য ও একটি মাধ্যমিক বিদ্যালয় আছে।
ব্লকের একমাত্র সাধারণ ডিগ্রি কলেজটি হল বিদ্যানগর কলেজ। ১৯৬৩ সালে বিদ্যানগরে এটি প্রতিষ্ঠিত হয়।
স্বাস্থ্য পরিষেবা
দক্ষিণ চব্বিশ পরগনা জেলার কিছু কিছু অঞ্চলের ভূগর্ভস্থ জলে আর্সেনিক-দূষিত। জেলার বারোটি সমষ্টি উন্নয়ন ব্লকের ভূগর্ভস্থ হলে উচ্চ মাত্রায় আর্সেনিক পাওয়া গিয়েছে। যে সব এলাকার ভূগর্ভস্থ হলে আর্সেনিকের মাত্রা স্বাভাবিকের (বিশ্ব স্বাস্থ্য সংস্থা কর্তৃক নির্ধারিত মান হল প্রতি লিটারে দশ মাইক্রোগ্রাম) তুলনায় বেশি, সেখানকার টিউবওয়েল থেকে জলের নমুনা সংগৃহীত হয়েছে। আর্সেনিক-দূষিত সমষ্টি উন্নয়ন ব্লকগুলি হল: বারুইপুর, ভাঙর ১, ভাঙড় ২, বিষ্ণুপুর ১, বিষ্ণুপুর ২, বাসন্তী, বজবজ ২, ক্যানিং ১, ক্যানিং ২, সোনারপুর, মগরাহাট ১ ও মগরাহাট ২।
২০১৪ সালের হিসেব অনুযায়ী, বিষ্ণুপুর ২ সমষ্টি উন্নয়ন ব্লকে একটি ব্লক প্রাথমিক স্বাস্থ্য কেন্দ্র, একটি প্রাথমিক স্বাস্থ্য কেন্দ্র এবং আঠারোটি বেসরকারি নার্সিং হোমে মোট ২১৫টি শয্যা ও ৩৯ জন ডাক্তার (বেসরকারি বাদে) সুলভ ছিল। ব্লকে মোট ২৬টি পরিবার কল্যাণ উপকেন্দ্র রয়েছে এবং হাসপাতাল, স্বাস্থ্য কেন্দ্র ও উপকেন্দ্রগুলির অন্তর্বিভাগে ১,৭৭৪ জন এবং বহির্বিভাগে ১৩১,২৭৫ জন রোগীর চিকিৎসার ব্যবস্থা রয়েছে।
২০১১ সালের জনগণনার প্রতিবেদন অনুযায়ী, বিষ্ণুপুর ২ সমষ্টি উন্নয়ন ব্লকের দু’টি গ্রামে প্রাথমিক স্বাস্থ্য কেন্দ্র, এগারোটি গ্রামে প্রাথমিক স্বাস্থ্য উপকেন্দ্র, সাতটি গ্রামে মাতৃ ও শিশু কল্যাণ কেন্দ্র এবং এগারোটি গ্রামে ওষুধের দোকান আছে। মোট ৫২টি জনবসতিপূর্ণ গ্রামের মধ্যে উনিশটি গ্রামে কোনও ধরনের স্বাস্থ্য পরিষেবা পাওয়া যায় না।
আমতলায় অবস্থিত ৫০টি শয্যাবিশিষ্ট আমতলা গ্রামীণ হাসপাতাল হল এই ব্লকের প্রধান সরকারি চিকিৎসা কেন্দ্র। নহাজারি ডাকঘর এলাকায় সামালি ব্লক প্রাথমিক স্বাস্থ্য কেন্দ্রে দশটি শয্যা রয়েছে। এছাড়া চরশ্যামদাস ডাকঘর এলাকায় মৌখালিতেও একটি প্রাথমিক স্বাস্থ্য কেন্দ্র রয়েছে। এটি ছয় শয্যাবিশিষ্ট।
দ্য দে সোটো এক্সপ্লোরার
ইতিহাস
১৮ জানুয়ারী ২০১২, পত্রিকাটি মুদ্রণ ও ওয়েবসাইট আপডেট বন্ধ করার ঘোষণা দেয়, কার্যকরভাবে সংস্থাটি বন্ধ করে দেয়। একটি প্রেস বিজ্ঞপ্তিতে বলা হয়েছে যে সংরক্ষণাগারগুলি এখনও ওয়েবসাইটে দেখা যাবে। ১৮ জানুয়ারী ২০১৮ পর্যন্ত, সংরক্ষণাগারগুলিও আর দেখা যায় না এবং ওয়েবসাইটের হোমপেজ ফাঁকা দেখায়। ডোমেনের অর্থ প্রদান না করার কারণে এটি হতে পারে।
বহিঃসংযোগ
.
শাণ্ডিল্য (ঋষি)
শাণ্ডিল্য (शाण्डिल्य, ) ছিলেন ঋষি এবং শাণ্ডিল্য গোত্রের পূর্বপুরুষ। শাণ্ডিল্য হলেন দেবলের পুত্র, সূর্যের ভ্রাতুস্পুত্র এবং কশ্যপের নাতি। মহাভারত অনুসারে, শাণ্ডিল্য মরীচির পুত্র কশ্যপের রাজবংশে জন্মগ্রহণকারী একজন মহর্ষি। তিনি "উদার- শাণ্ডিল্য" নামেও পরিচিত এবং শৌনকের শিষ্য ছিলেন, যিনি তাঁকে ব্রহ্মের মহত্ত্ব ও সীমাহীনতা সম্পর্কে শিক্ষা দিয়েছিলেন।
শাণ্ডিল্য শুক্ল যজুর্বেদের শতপথ ব্রাহ্মণ, সামবেদের কৌথুম শাখার ছান্দোগ্য উপনিষদ, এবং বৃহদারণ্যক উপনিষদ যা শতপথ ব্রাহ্মণের সমাপ্তি অংশ এর সাথে যুক্ত। তিনি সবচেয়ে বিশিষ্ট অধ্যাত্মিক দার্শনিকদের একজন। তিনি উপসংহারে আসেন যে আত্মার সারমর্ম হল চেতনা এবং যে নির্ধারক (শরীর, ব্যক্তি, অন্বেষক) তার চূড়ান্ত বিশ্রামের স্থান খুঁজে পায় অনিশ্চিত হিসাবে অনির্দিষ্টের (পুরুষ, ব্রহ্ম) মধ্যে।
বাংলাদেশ স্বাধীনতা সম্মাননা
বাংলাদেশ স্বাধীনতা সম্মাননা বাংলাদেশ সরকার বিদেশি নাগরিকদের জন্য প্রদত্ত সর্বোচ্চ রাষ্ট্রীয় সম্মাননা।  ২৫ জুলাই ২০১১-এ ভারতের সাবেক প্রধানমন্ত্রী ইন্দিরা গান্ধীকে মরণোত্তর সম্মাননা দেওয়া হয়েছিল। এই পুরস্কার বাংলাদেশের স্বাধীনতা যুদ্ধের সময় তার সহযোগী হিসাবে এবং এই জাতীয় জটিল আঞ্চলিক যুদ্ধ পরিচালনা করার দক্ষতার স্বীকৃতি দেয়। একটি বাংলাদেশী জাতীয় কমিটি "মুক্তিযোদ্ধাদের প্রশিক্ষণ এবং দেশ ছেড়ে পালিয়ে আসা লক্ষ লক্ষ মানুষকে আশ্রয় দেওয়ার এবং বাংলাদেশের স্বাধীনতার জন্য বিশ্ব মতামত গঠনে" অনন্য "ভূমিকার জন্য" বিশেষ সম্মানের জন্য তাকে মনোনীত করেছিল। ইন্দিরা গান্ধীর পুত্রবধূ ইন্ডিয়ান ন্যাশনাল কংগ্রেস পার্টির সভাপতি সোনিয়া গান্ধী প্রধানমন্ত্রী শেখ হাসিনা এবং প্রায় এক হাজার শীর্ষ বিশিষ্ট ব্যক্তিবর্গের ঢাকায় এক মহান অনুষ্ঠানে বাংলাদেশের রাষ্ট্রপতি জিল্লুর রহমানের কাছ থেকে এই পুরস্কার পেয়েছিলেন।
"মিসেস ইন্দিরা গান্ধী বিভিন্ন প্রতিকূলতা সত্ত্বেও মুক্তিযুদ্ধের শুরু থেকেই বাংলাদেশের মানুষের পাশে ছিলেন। তিনি প্রায় এক কোটি বাংলাদেশী শরণার্থীকে আশ্রয় দিয়েছিলেন। তিনি বিভিন্ন কূটনৈতিক প্রতিবন্ধকতার মুখোমুখি হয়ে মুক্তিযুদ্ধে সাহস যোগিয়েছিলেন। বঙ্গবন্ধুকে পাকিস্তানি কারাগার থেকে মুক্তি দিতে তিনি দুর্দান্ত ভূমিকা পালন করেছিলেন। বাংলাদেশের মুক্তিযুদ্ধে তাঁর অবদান চিরকাল স্মরণে থাকবে। "
ইতিহাস
প্রধানমন্ত্রী গান্ধীর নেতৃত্বে ভারতীয় নেতৃত্ব দ্রুত সিদ্ধান্ত নিয়েছিলেন যে যারা পাকিস্তানকে শরণার্থী শিবিরে পেরিয়েছিলেন তাদের কেবল আশ্রয় দেওয়ার চেয়ে পাকিস্তানের বিরুদ্ধে সশস্ত্র পদক্ষেপ গ্রহণ করে গণহত্যা বন্ধ করা আরও কার্যকর ছিল। নির্বাসিত পূর্ব পাকিস্তান সেনা কর্মকর্তা এবং ভারতীয় গোয়েন্দা সদস্যরা অবিলম্বে মুক্তিবাহিনী গেরিলাদের নিয়োগ ও প্রশিক্ষণের জন্য এই শিবিরগুলি ব্যবহার শুরু করে। ১৯৭১  সালের ৩ ডিসেম্বর পাকিস্তান বিমানবাহিনী (পিএএফ) ভারতীয় বিমান বাহিনীর ঘাঁটিগুলিতে প্রাক-শূন্যতাবাদী ধর্মঘট শুরু করে। এই আক্রমণটি ছয় দিনের যুদ্ধের সময় ইস্রায়েলি বিমান বাহিনীর অপারেশন ফোকাসের মডেল করা হয়েছিল এবং এর উদ্দেশ্য ছিল ভারতীয় বিমানবাহিনীর বিমানগুলিকে স্থলভাগে নিরপেক্ষ করা। ভারত এই ধর্মঘটকে অব্যক্ত আগ্রাসনের একটি উন্মুক্ত আইন হিসাবে দেখেছিল। এটি ভারত-পাকিস্তান যুদ্ধের আনুষ্ঠানিক শুরু করতে গুরুত্বপূর্ণ ভূমিকা রেখেছিলো।
আল-হাশিমিয়া জেলা
আল-হাশিমিয়াহ (الهاشمية ) জর্ডানের জারকা গভর্নরেটের একটি জেলা।
মারজিয়া বাসেল
মারজিয়া বাসেল (জন্ম ১৯৬৮) আফগানিস্তানের একজন প্রাক্তন বিচারক । তালেবানের শাসনামলে তিনি গোপনে মহিলাদের নিজ বাড়িতে শিক্ষিত করতেন। এছাড়াও তিনি আফগানিস্তান প্রগতিশীল আইন সংস্থার প্রতিষ্ঠাতা।
জীবনী
বাসেল কাবুলের একটি উদার মধ্যবিত্ত পরিবারে বেড়ে ওঠেন। তার বাবাও একজন বিচারক ছিলেন এবং তার বোনেরা ছিলেন আইনজীবী । 1995 সালে, বাসেল বিচারক হিসাবে শপথ গ্রহণ করেছিলেন। এক বছর পরে, তালেবান সকল নারী পেশাজীবীদের নিষিদ্ধ করে এবং মহিলাদের শিক্ষিত করতে নিষেধ করে। সমস্ত মহিলাদের তখন বোরকা পরতে হয়েছিল এবং বাসেল স্মরণ করেছিলেন যে তিনি অনুভব করেছিলেন যে "আক্ষরিক এবং রূপক উভয়ভাবেই তিনি বন্দী ছিলেন। গ্রীষ্মে এটি এত গরম ছিল যে আমার মনে হয়েছিল যেন ধীরে ধীরে আমার শ্বাসরোধ হয়ে যাচ্ছে। সেই ছোট্ট জালের খাঁচা থেকে বের হয়ে, আমি নিজেকে একটি খাঁচায় প্রাণীর মতো অনুভব করলাম, যা ঠিক আমি এবং অন্যান্য মহিলারা হয়ে গিয়েছিলাম। একটি খাঁচা তাতে আবদ্ধ প্রাণী যে কোন স্বাধীনতা বা মর্যাদা ছিনিয়ে নেয়। "
যখন তালিবান ক্ষমতায় ছিল, তখন বাসেল মহিলাদের শিক্ষার বিরুদ্ধে আইনকে অস্বীকার করেছিল এবং ১৯৯৬ থেকে ২০০১ সালের মধ্যে তার বাড়ির বাইরে ইংরেজি শিক্ষা দিতেন। বাসেলের আট থেকে পঞ্চাশে বছর বয়সী প্রায় ৩৫০ থেকে ৪০০ শিক্ষার্থী ছিল। তার শিক্ষার্থীদের মধ্যে যারা তালিবান অনুগামীদের স্ত্রী ছিলেন, তাকে সতর্ক করে দিয়েছিলেন যদি তারা জানতেন যে তিনি মন্ত্রণালয়ের দ্বারা পুণ্য রক্ষা এবং উপ-প্রতিরোধের জন্য পরিদর্শন করতে যাচ্ছেন। তালেবান শাসন অপসারণের ঠিক আগে, বাসেল তার নিরাপত্তার জন্য শরণার্থী হিসেবে পাকিস্তানে পালিয়ে যায়।
২০০২ সালে তিনি আফগান উইমেন জজেস অ্যাসোসিয়েশন (এডব্লিউজেএ) প্রতিষ্ঠা করেন। আফগানিস্তানে আইন-কানুনে কর্মরত নারীদের সহায়তার জন্য তার প্রচেষ্টা ২০০৫ সালে নারী প্রতিরক্ষা আইনজীবীর সংখ্যা ১ জন নারী থেকে বাড়িয়ে ২০১৩ সালে ১৫০ জন করে। বাসেল ২০০৯ সাল থেকে এডব্লিউজেএ-এর পরিচালক।
এছাড়াও ২০০২ সালে বাসেল যুক্তরাষ্ট্রে গিয়ে তৎকালীন রাষ্ট্রপতি জর্জ ডব্লিউ বুশ, মার্কিন যুক্তরাষ্ট্রের পররাষ্ট্রমন্ত্রী কলিন পাওয়েল এবং অন্যান্যদের সাথে আফগানিস্তানের জন্য অতিরিক্ত সাহায্য চাওয়ার জন্য সাক্ষাৎ করেন। তিনি যে দেশে সফর করছিলেন তার রীতিনীতিকে সম্মান করতে বলা সত্ত্বেও, ফিরে আসার পর, তিনি সবসময় চুল ঢাকতে চাদর না পরার জন্য তীব্র সমালোচনার সম্মুখীন হন। তাকে বরখাস্ত করা হয়েছে কিনা তা নিয়ে বিতর্ক ছিল, কিন্তু বাসেল কে রেকর্ড করা হয়েছিল যে তিনি ইউনিসেফে যোগ দিতে চলে যান একটি কিশোর বিচার কর্মসূচি তৈরিতে সহায়তা করার জন্য।
তিনি নারীদের আইনগত অধিকার এবং আইন চর্চার নারীদের অধিকার নিয়ে সক্রিয় ছিলেন। ২০০৫ সালে, তিনি জর্জ ওয়াশিংটন বিশ্ববিদ্যালয় থেকে আন্তর্জাতিক আইনে স্নাতকোত্তর অর্জন করেন।
বাসেলকে তার জীবনের হুমকির কারণে শেষ পর্যন্ত আফগানিস্তানের বাইরে থাকতে হয়েছিল। ২০১১ সালে তালেবানদের কাছ থেকে তার দরজায় বার্তা ছেড়ে দেওয়া হয়েছিল। সেখানে বলা হয়েছিল যে তারা তাকে খুঁজে পেলে তারা তাকে হত্যা করবে। তার স্বামী এবং বাবা দুজনেই তাকে তার নিরাপত্তার জন্য আফগানিস্তানের বাইরে থাকার জন্য অনুরোধ করেছিলেন। মার্কিন যুক্তরাষ্ট্রে অভিবাসীদের জন্য সহায়তা ব্যবস্থার অভাবের কারণে, তিনি কানাডায় চলে যাওয়ার সিদ্ধান্ত নিয়েছিলেন। তিনি বর্তমানে টরন্টোতে বসবাস করছেন।
নাইচ বংশ
নাইচ (উর্দু:, হিন্দি: نائچ) হল একটি জাট উপজাতি যারা পাকিস্তানের সিন্ধু, খাইবার পাখতুনখাওয়া এবং পাঞ্জাব প্রদেশ জুড়ে বসতি স্থাপন করে।
তালেশ্বর শিবমন্দির
তালেশ্বর শিব মন্দির ভারতের ওড়িশা রাজ্যের ভুবনেশ্বরে অবস্থিত একটি হিন্দু মন্দির।
অবস্থান
তালেশ্বর শিব মন্দির ভুবনেশ্বরের পুরাতন শহরের পরশুরামেশ্বর মন্দির থেকে বেতাল মন্দিরে যাওয়ার পথে কেদার গৌরী রাস্তার বাম দিকে অবস্থিত। মন্দিরটির ৯০ মি. পশ্চিমে কেদারগৌরী মন্দির, ২০০ মি. উত্তরে অনন্তবাসুদেব মন্দির এবং ৫০ মি. পূর্বে উত্তরেশ্বর মন্দির অবস্থিত। মন্দিরটি পূর্বমুখী। মন্দিরটির অধিষ্ঠাতা দেবতা চক্রাকার যোনীপিঠের উপর শিবলিঙ্গ। বর্তমান মন্দিরটি পুরোটাই সংস্কারসাধন করা হয়েছে।
ইতিহাস
মন্দিরটি এককমালিকানাধীন এবং বর্তমানে শ্রী সুদর্শন পান্ডা এবং তার পরিবার এটা দেখাশুনা করেন। তিনি কেদার গৌরী চকে বাস করেন।
মন্দিরটির নির্মাণশৈলী থেকে ধারণা করা হয় এটা অষ্টম শতকে নির্মিত।
স্থাপত্যশৈলী
মন্দির ভবনটি রেখা দেউল ধরনের কিন্তু বর্তমানে এর উপরিকাঠামোর কোন অস্তিত্ব নেই। মন্দির চত্বরটি ল্যাটেরাইট ব্লক দিয়ে ঘেরা। মন্দির চত্বরের দেয়ালের পরিমাপ হচ্ছে ৩২ মিটার দৈর্ঘ্য, ১৬.৬০ মি. প্রস্থ, ২.০০৩৯৮ মি. উঁচু এবং গড়ে ০.৩০ মিটার পুরু। দক্ষিণ পূর্ব কোণায় একটি পাথরে বাধানো প্রাচীন কুয়া আছে যা বিমান থেকে ৬ মি. দূরে অবস্থিত। কুয়াটির মুখের পরিমাপ ২.৬ বর্গমিটার।
মন্দিরটি নিচু বর্গাকার বেদীর উপর দাঁড়িয়ে আছে যার পরিমাপ ৩.৫০ বর্গমিটার এবং উচ্চতা ০.৪৫ মিটার। মন্দিরটিতে তিন বর্গমিটারের একটি বিমান আছে। মন্দিরটির তলা থেকে উপর পর্যন্ত একটাই বড়া অংশ আছে। এতে মস্তক অনুপস্থিত।  ২.২০ মি. বড়’র তিনটি অংশ পভগ (০.৬৫মি.), জঙ্ঘ (১.৩০ মি.)  এবং বারান্দা (০.২৫ মি.)।
তিনপাশে কুলুঙ্গি আছে যার প্রতিটির পরিমাপ ০.৮৫ মি. উচ্চতা, ০.৪৫ মি. প্রস্থ এবং ০.২৪ মি. চওড়া। এগুলোতে সাম্প্রতিক সময়ের ক্ষুদ্র মূর্তি রাখা আছে। মন্দিরের সব থেকে আকর্ষণীয় দেবতা হচ্ছে অজ-একপদ ভৈরব উত্তরের দেয়ালের একটি পার্শ্ব কুলুঙ্গিতে রাখা আছে। দেবতার উপরের ডান হাতে তীর এবং বাম হাতে ত্রিশূল ধরা। নিচের ডান হাতে বারদা মুদ্রা এবং বাম হাতে জপমালা ধরা। দেবতার মাথায় জটামুকুট পরা। কুলুঙ্গির ডান কোনায় একটি পুরুষ মূর্তি অঞ্জলি মুদ্রায় বসে আছে।
মন্দিরের বড় চৈত্য মোটিফে অলংকৃত ছিলো। পভগ অংশের খুরা অংশ সাধারণ, খুম্বা অংশ হাতি, সিংহ দিয়ে সজ্জিত এবং পাতা অংশ চৈত্য মোটিফে সজ্জিত।
দরজার চৌকাঠ ১.৮০ মি. এবং ১.১৫ মি. চওড়া। চৌকাঠের নিচে দ্বারপাল কুলুঙ্গি আছে যেখানে রক্ষী দ্বারপাল অধিষ্ঠান করছে। ডান পাশের কুলুঙ্গিতে চার হাত যুক্ত দ্বারপালের হাতে অক্ষমালা,  পদ্ম ডাঁটা, ত্রিশুল এবং বারদা মুদ্রা শোভা পাচ্ছে। মূর্তিটি উপবীত,  পদ্ম কুণ্ডল এবং জটামুকুট পরে আছে। দ্বারপালের কাছে দুটি পুরুষ মূর্তি আছে। একজন ত্রিশুলের ডান্ডা ভালোভাবে ধরে আছে এবং অন্যজন অঞ্জলি মুদ্রায় বসে আছে। বাম পাশের অংশ নতুন সংযোজন যা খুবই সাধারণ।  দ্বারপাল কুলুঙ্গির পিছে নদীদেবী কুলুঙ্গি যেখানে যমুনা আছে যার মাথায় একজন নারী ছাতা ধরে আছে। ললাটবিম্বতে গজলক্ষ্মী পদ্মাসনে বসে আছে যার উভয়পাশে পূর্ণফোটা পদ্মের উপরে দুটি হাতি দাঁড়িয়ে আছে। দেবীর ডান হাতে পদ্মকুড়ি এবং বাম হাতে বারদামুদ্রা।
চৌকাঠের উপরে ১.৬৫ মি. উপবৃত্তে অষ্টগ্রহ পদ্মাসনে বসে আছেন। এখানে কেতু অনুপস্থিত। মন্দির। মন্দিরটি বর্তমানে পূজা অর্চনার কাজে ব্যবহৃত হয়। পূর্বে এর ব্যবহার সম্পর্কে কোন তথ্য পাওয়া যায় না। সাম্প্রতিক সংস্কারকাজের আগে এটা ধ্বংসাবশেষ ছিলো।
ফারমার্স ন্যাশনাল উইকলি
ফারমার্স ন্যাশনাল উইকলি ছিল মার্কিন যুক্তরাষ্ট্রে প্রকাশিত একটি ইংরেজি ভাষার কমিউনিস্ট ফার্ম সংবাদপত্র। এটি ওয়াশিংটন, ডিসিতে ১৯৩৩ সালে ফার্মার্স ন্যাশনাল এডুকেশন অ্যাসোসিয়েশন বা ফারমার্স ন্যাশনাল কমিটি ফর অ্যাকশন (একটি কমিউনিস্ট সংগঠন) দ্বারা প্রকাশিত হয়েছিল এবং শিকাগোতে ১৯৩৪ থেকে ১৯৩৬ পর্যন্ত প্রকাশিত হয়েছিল।
বখতিয়ারপুর
বখতিয়ারপুর (Bakhtiarpur) ভারতের বিহার রাজ্যের পাটনা জেলার একটি শহর এবং তালিকাভুক্ত এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে বখতিয়ারপুর শহরের জনসংখ্যা হল ৩২,২৮৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে বখতিয়ারপুর এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
বুদ্ধ এয়ার
বুদ্ধ এয়ার প্রাইভেট লিমিটেড (নেপালি: बुद्ध एयर) হল একটি বিমান সংস্থা যা নেপালের জাওয়ালাখেল, ললিতপুরে অবস্থিত। এটি প্রধানত নেপালের বড় শহরগুলির পাশাপাশি, নেপাল এবং ভারতের মধ্যে অভ্যন্তরীণ এবং আন্তর্জাতিক ফ্লাইট পরিচালনা করে। বর্তমানে, এটি নেপালের ১৪ টি গন্তব্যে ৩৩ টি ফ্লাইট রুট এবং ভারতের বারাণসীতে একটি আন্তর্জাতিক ফ্লাইট পরিচালনা করে। এটি কাঠমান্ডুর ত্রিভুবন আন্তর্জাতিক বিমানবন্দর কেন্দ্রিক ফ্লাইট পরিচালনা করে। ২০২০ সালের হিসেবে যাত্রী বহনের পরিপ্রেক্ষিতে এটি ছিল নেপালের বৃহত্তম অভ্যন্তরীণ বিমান সংস্থা।
বখতিয়ারপুর
বিখ্যাত ব্যক্তিত্ব
বিহারের মুখ্যমন্ত্রী
কৃষ্ণ দত্ত
কৃষ্ণ দত্ত একজন ভারতীয় বংশোদ্ভূত ফিজীয় রাজনীতিবিদ। তিনি সুভা গ্রামার বিদ্যালয়ে অধ্যক্ষ হিসাবে দায়িত্ব পালন করেন, যেখানে তিনি ১৯৮৫ সালে জাতীয় শিক্ষকদের ধর্মঘটে অংশ নেন, যার মধ্যদিয়ে ফিজি লেবার পার্টির সঙ্গে তার রাজনৈতিক কর্মজীবন শুরু হয়।
প্রথম ১৯৮৭ সালে প্রতিনিধি পরিষদে নির্বাচিত হন এবং তিনি ১৯৮৭ সালের অভ্যুত্থানের মাধ্যমে ক্ষমতাচ্যুত হওয়ার আগে বাভাদ্রা সরকারের পররাষ্ট্র ও বেসামরিক বিমান পরিবহন মন্ত্রী ছিলেন। তিনি ১৯৯৪ সালের নির্বাচনে বা গ্রামীণ ভারতীয় নির্বাচনী এলাকায় প্রতিদ্বন্দ্বিতা করেন এবং জয়ী হন।
খাসখেলি
খাসখেলি (خاصخیلي) পাকিস্তানের সিন্ধু ও বেলুচিস্তানের একটি সিন্ধি উপজাতি। উপজাতিটি সিন্ধুতে সাম্মা উপজাতির শাখা হিসাবে এর যোগসূত্র খুঁজে পাওয়া যায়।
খাসাখেল সিন্ধুর একটি উপজাতি।
পর্তুগাল জাতীয় ক্রিকেট দল
পর্তুগীজ ক্রিকেট দল আন্তর্জাতিক ক্রিকেট ম্যাচে জাতীয় ক্রিকেট দল হিসেবে পর্তুগালের প্রতিনিধিত্ব করে।
ইউরোপীয় অ্যাফিলিএট চ্যাম্পিয়নশিপ
২০০৭ সাল থেকে ইউরোপীয় এফিলিএট চ্যাম্পিয়নশিপ, তৃতীয় বিভাগ ইউরোপীয় চ্যাম্পিয়নশিপ-এ পরিবর্তিত হয়।
রুডলফ এফ পিটার্স
'''রুডলফ "রুড" এফ. পিটার্স''' (১৬ সেপ্টেম্বর ১৯৪৩, হেগ - ২৬ মার্চ ২০২২, আমস্টারডাম) আমস্টারডাম বিশ্ববিদ্যালয়ের ইসলামিক আইনের একজন পণ্ডিত ছিলেন।
বাগনান রেলওয়ে স্টেশন
বাগনান রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি বাগনান এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৪৫ কি.মি. দূরে স্টেশনটি অবস্থিত।
ইতিহাস
বাগনান রেলওয়ে স্টেশনটি পশ্চিমবঙ্গের বাগনান স্টেশন রোড সাউথ, বাগনান এ অবস্থিত। স্টেশন কোড হল (বিজেডএন)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি ঘোড়াঘাটা এবং কুলগাছিয়া এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। এছাড়া ৪টি এক্সপ্রেস ট্রেন এই স্টেশন দাঁড়ায়। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
বারাকি বারাক জেলা
বারাকি বারাক জেলা (ফার্সি: ولسوالی برکی برک) আফগানিস্তানের লগার প্রদেশের পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিম এবং উত্তর-পশ্চিমে ওয়ারদক প্রদেশ, উত্তর-পূর্ব ও পোল-ই-আলম জেলা এবং দক্ষিণে খারওয়ার ও চরখ জেলার সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১০১,০০০ জন এর মত। জেলাটির কেন্দ্রীয় অঞ্চলের নাম হচ্ছে বারাকি বারাক - যেটি পূর্বে প্রাদেশিক রাজধানী হিসেবে সমাদৃত ছিল। এটি লগার নদী উপত্যকার জেলার উত্তর অংশে অবস্থান করছে। বারাকি রাজন হচ্ছে এই জেলার আরেকটি গুরুত্বপূর্ণ শহর, যেটি জেলা কেন্দ্র থেকে মাত্র ৪ কিলোমিটার দূরে অবস্থিত।
নর্মা (উপজাতি)
নর্মা পাকিস্তানের আজাদ কাশ্মীরের বাগ জেলার একটি উপজাতি।
বাদিয়াহ গরবিয়াহ
বাদিয়াহ গরবিয়াহ (البادية الغربية) জর্ডানের মাফরাক গভর্নরেটের একটি জেলা।
ক্লড ই. শ্যানন পুরস্কার
'''ক্লড ই. শ্যানন পুরস্কার''' (Claude E. Shannon Award) আইইইই ইনফর্মেশন থিওরি সোসাইটি (তড়িৎ ও ইলেকট্রনীয় প্রকৌশলী প্রতিষ্ঠানের তথ্য তত্ত্ব সমাজ) কর্তৃক সৃষ্ট একটি পুরস্কার যেটি তথ্য তত্ত্ব গবেষণা ক্ষেত্রে একটানা ও গভীর অন্তর্দৃষ্টিসম্পন্ন অবদানকে সম্মান করার উদ্দেশ্যে প্রদান করা হয়ে থাকে। প্রতি শ্যানন পুরস্কার বিজয়ী পরবর্তী আইইই আন্তর্জাতিক তথ্য তত্ত্ব আলোচনাচক্রতে (সিম্পোজিয়াম) একটি বক্তৃতা ("শ্যানন বক্তৃতা") প্রদান করেন। এটি তথ্য তত্ত্ব গবেষণা ক্ষেত্রের একটি মর্যাদাবাহী পুরস্কার, যাতে গণিত, যোগাযোগ প্রকৌশল ও তাত্ত্বিক কম্পিউটার বিজ্ঞানের মিলনস্থলে অবস্থিত একটি ক্ষেত্রে কারিগতি অবদানগুলিকে গণনায় ধরা হয়।
পুরস্কারটিকে মার্কিন গণিতবিদ ক্লড শ্যাননের নামে নামকরণ করা হয়েছে। শ্যানন এই পুরস্কারের প্রথম বিজয়ী ছিলেন।
বিজয়ী তালিকা
২০২১ সালে পর্যন্ত নিম্নবর্ণিত ব্যক্তিবর্গ ক্লড ই. শ্যানন পুরস্কার লাভ করেছেন:
রেইন (গান)
রেইন আমেরিকান সঙ্গীত শিল্পী ম্যাডোনা-এর পঞ্চম অ্যালবাম ইরোটিকা-এর একটি গান। এই গানটি ১৯৯২ সালে নিউ ইয়র্কের সাউন্ড ওয়ার্কস স্টুডিওতে ধারণ করা হয় এবং ১৯৯৩ সালে গানটি মুক্তি পায়। আন্তর্জাতিকভাবে এটি ইরোটিকা আলবামের পঞ্চম গান হিসেবে মুক্তি পেলেও উত্তর আমেরিকাসহ কিছু দেশে এটি অ্যালবামের চতুর্থ গান হিসেবে মুক্তি পায়। মুক্তির পরে গানটি সঙ্গীত সমালোচকদের দ্বারা বেশ প্রশংসিত হয় এবং সব দেশেই বাণিজ্যিক সাফল্য লাভ করে।
রচনা ও ইতিহাস
রেইন গানটি ম্যাডোনা-এর পঞ্চম স্টুডিও অ্যালবাম ইরোটিকার পঞ্চম গান হিসেবে ১৯৯৩ সালের ৬ জুলাই বের হয়। তবে এই গানটির পূর্ববর্তী গান ফেভার বাণিজ্যিকভাবে যুক্তরাষ্ট্র ও কানাডাসহ কিছু দেশে মুক্তি না পাওয়ার কারণে এই গানটি অ্যালবামের চতুর্থ গান হিসেবে ঐ দেশগুলোতে মুক্তি পায়।
আরব চৌধুরী
আরব চৌধুরী হলো একজন ভারতীয় অভিনেতা এবং মডেল। তিনি সেরা পরিচিত পুরাণ টিভি ধারাবাহিক মহাভারত-এ ভীষ্ম এবং ইস্ পেয়ার কো কেয়া নাম দু?...এ্যকবার বার ফির-এ ইন্দ্রজিৎ ভূমিকার জন্য। তিনি জয়পুর থেকে।
খারাল
খারাল হল ভারতীয় উপমহাদেশের জাট   বা রাজপুত অবস্থার একটি পাঞ্জাবী উপ-জাতি।
জল্লট্যমপেট
জল্লট্যমপেট দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল। ২০১১ খ্রিস্টাব্দে অক্টোবর মাসের পূর্বে এটি কাঞ্চীপুরম জেলার শোলিঙ্গনলুর তালুকের একটি জনগণনা নগরী ছিল, পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। ২০১৮ খ্রিস্টাব্দে এটি চেন্নাই নগর নিগমের অন্তর্ভুক্ত হয়।
অবস্থান
জল্লট্যমপেট লোকালয়ের উত্তরে বরদরাজপুরম ও পল্লীকরনাই, পশ্চিমে মেটবক্কম, দক্ষিণে পেরুম্বক্কম এবং পূর্ব দিকে কেলমবক্কম ও শোলিঙ্গনলুর রয়েছে৷
জনতত্ত্ব
২০০১ খ্রিস্টাব্দের জনগণনা অনুসারে জল্লট্যমপেটের জনসংখ্যা ছিল ৭,৫৭৬ জন। কিন্তু তৎপরবর্তী দশ বছরে জনসংখ্যা প্রায় দ্বিগুণেরও অধিক হয়।
২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ১৯,১০০ জন, যেখানে পুরুষ ৯,৬০৯ জন ও নারী ৯,৪৯১ জন অর্থাৎ প্রতি হাজার পুরুষে ৯৮৮ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,২৮১ জন যেখানে শিশুপুত্র সংখ্যা ১,১৭৫ জন এবং শিশুকন্যা সংখ্যা ১,১০৬ জন। জনসংখ্যা অনুপাতে শিশু ১১.৯৪ শতাংশ। শহরটির সাক্ষরতার হার ছিল ৮৬.৯০ শতাংশ যেখানে পুরুষ সাক্ষরতার হার ৯২.০৩ শতাংশ ও নারী সাক্ষরতার হার ৮১.৭৪ শতাংশ। শহরে মোট পরিবার সংখ্যা ৪,৮০১ টি।
কোম্পানীগঞ্জ থানা, নোয়াখালী
কোম্পানীগঞ্জ থানা বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি থানা।
প্রশাসনিক এলাকাসমূহ
কোম্পানীগঞ্জ উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন।
রোসেরা
রোসেরা (Rosera) ভারতের বিহার রাজ্যের সমষ্টিপুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে রোসেরা শহরের জনসংখ্যা হল ২৭,৪৯৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে রোসেরা এর সাক্ষরতার হার বেশি।
কোম্পানীগঞ্জ থানা
কোম্পানীগঞ্জ থানা নামে বাংলাদেশে দুইটি থানা রয়েছে। যথা:
রে অব লাইট (গান)
রে অব লাইট আমেরিকান সঙ্গীত শিল্পী ম্যাডোনা-এর একটি গান। এই গানটি ম্যাডোনার সপ্তম অ্যালবাম রে অব লাইট-এর শিরোনাম সঙ্গীত। ১৯৯৮ সালে এটি অ্যালবামটির দ্বিতীয় গান হিসেবে মুক্তি পায়। মুক্ত পাওয়ার পরে এটি ব্যাপকভাবে প্রশংসিত হয়। কিছু সঙ্গীত সমালোচকরা গানটিকে ১৯৯০-এর দশকের শ্রেষ্ঠ গানগুলোর একটি বলে মনোনীত করেন।
রচনা ও ইতিহাস
রে অব লাইট গানটি প্রযোজনা করেছেন ম্যাডোনা ও উইলিয়াম অরবিট এবং লিখেছেন ম্যাডোনা ও উইলিয়াম অরবিটসহ পাঁচজন গীতিকার। গানটি ধারণ করা হয় রে অব লাইট অ্যালবামের অন্য গানের মতোই ক্যালিফোর্নিয়ার লারাবী নর্থ স্টুডিওতে। গানটি ১২ মে ১৯৯৮ এমটিভি লাইভ টেলিভিশনে সর্বপ্রথম দেখানো হয়।
ফুলহরি ইউনিয়ন
ফুলহরি ইউনিয়ন বাংলাদেশের খুলনা বিভাগের ঝিনাইদহ জেলার শৈলকুপা উপজেলার একটি ইউনিয়ন পরিষদ।  এটি ২২.৬৬ কিমি২ (৮.৭৫ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৬৫৬ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৭টি।
খোলাজালি পিঠা
খোলাজালি পিঠা বা খোলাজা পিঠা চালের গুঁড়ার তৈরি একটি বাঙালি পিঠা যা দক্ষিণ-পূর্ব বাংলাদেশের নোয়াখালী অঞ্চলে উৎপন্ন এবং খুবই জনপ্রিয়। ঐতিহ্যবাহী এই পিঠা বৃহত্তর নোয়াখালী অঞ্চল অর্থাৎ নোয়াখালী, ফেনী, লক্ষ্মীপুর জেলা ছাড়াও পার্শ্ববর্তী কুমিল্লা, ও চট্টগ্রাম জেলার কিছু অঞ্চলে বেশ প্রচলিত এবং বহুলভাবে জনপ্রিয়।  এ পিঠা ঐতিহ্যগতভাবেই মাটির খোলায় তৈরি করা হয়। সাদা রঙের এই পিঠা দেখতে গোলাকার, অসংখ্য ক্ষুদ্র ছিদ্রবহুল এবং খেতে মুচমুচে বা তুলতুলে হয়।
বাংলাদেশের আরেক ঐতিহ্যবাহী পিঠা চিতই পিঠার সাথে এই পিঠার রূপ ও স্বাদে অনেক মিল রয়েছে। খোলাজালি পিঠাকে চিতই পিঠার পাতলা সংস্করণও বলা যায়। এ কারণে এ পিঠাকে পাতলা চিতই ও বলা হয়। দক্ষিণ ভারতের জনপ্রিয় খাবার দোসার সাথে নোয়াখালীর এ খোলাজালি পিঠার দেখতে অনেক মিল থাকলেও খেতে কিছুটা ভিন্ন।
নাম
ঐতিহ্যবাহী খোলাজালি পিঠা তৈরি হয় মাটির খোলা নামক এক ধরনের তাওয়ায়। এই পিঠায় ক্ষুদ্র ক্ষুদ্র অসংখ্য ছিদ্র থাকে যার ফলে এটিকে জালের মত দেখায়। ফলে এ পিঠার নাম হয়েছে খোলাজালি পিঠা। খোলাজালি, খোলাজা বা খোলা পিঠা ছাড়াও এ পিঠাকে বিভিন্ন নামে ডাকা হয়। দেখতে ও খেতে কিছুটা "চিতই পিঠা"র সাথে মিল থাকায় খোলাজালি পিঠাকে পাতলা চিতই, খোলা চিতই বা ডিম চিতই ও বলা হয়।
উপকরণ
পিঠার কাই এর জন্য: এছাড়াও চাইলে ধনেপাতা, পেঁয়াজ কিংবা কাঁচামরিচ কুচি অথবা কোরানো নারকেল যোগ করা যায়।
পিঠা তৈরী করার জন্য:
প্রস্তুতপ্রণালী
প্রথমে চালের গুঁড়া, লবণ এবং মিশিয়ে মোটামুটি পাতলা কাই বা গোলা তৈরি করে নেয়া হয়। এই কাই বা খামির তৈরির প্রক্রিয়া পিঠা তৈরির ক্ষেত্রে খুবই গুরুত্বপূর্ণ। খুব বেশি ঘন অথবা খুব বেশি পাতলা হয় না। এরপর এই মিশ্রণের মধ্যে ডিম ভেঙে দেয়া হয়। ডিম যত বেশি হবে, পিঠা তত বেশি সুস্বাদু ও তুলতুলে হবে। ডিম দিয়ে আবার নেড়ে মিশিয়ে নেয়া হয়। এক্ষেত্রে পিঠার গোলা ঘন মনে হলে অল্প অল্প করে পানি মিশিয়ে গোলাটা পাতলা করে নেওয়া যায়। এরপর চুলায় মাটির খোলা গরম হতে দেয়া হয় যা পিঠার ক্ষেত্রে করে খুবই গুরুত্বপূর্ণ। খোলা ভালভাবে গরম হয়ে গেলে গরম খোলায় গোল চামচে করে দেয় প্রস্তুতকৃত কাই বা গোলা দিয়ে চামচ দিয়ে ঘুরিয়ে পিঠা ছড়িয়ে দেয়া হয়। এরপর ঢাকনা দিয়ে ঢেকে দিয়ে অল্প কিছুক্ষণ পর ঢাকনা তুলে  পিঠার চারপাশ খোলা থেকে উঠে আসা শুরু হলে পাতলা খুন্তি দিয়ে পিঠা তুলে নেয়া হয়। আর এভাবেই তৈরি হয় নোয়াখালী অঞ্চলের ঐতিহ্যবাহী  খোলাজালি পিঠা।
পরিবেশন
খোলাজালি পিঠা যেকোনো মাছের তরকারি, গরুর মাংস বা খাসির মাংস ছাড়াও মুরগি বা হাঁসের মাংসের সাথে দারুণ সুস্বাদু। এছাড়া গুড় বা খেজুর রসের সাথে পরিবেশন করা যায়, যা খুবই ঐতিহ্যবাহী।
ভিন্ন সংস্করণ
খোলাজালি পিঠাকে চিতই পিঠার পাতলা সংস্করণও বলা যায়। তবে চিতই পিঠা তুলনামূলক অনেক পুরু হয়। এছাড়া ছিটা পিঠা নামক আরেকটি পিঠার সাথেও খোলাজালি পিঠার বেশ মিল আছে।
শশাঙ্ক মনোহর
শশাঙ্ক ভেঙ্কটেশ মনোহর (शशांक व्यंकटेश मनोहर; ; জন্ম: ২৯ সেপ্টেম্বর, ১৯৫৭) মহারাষ্ট্রের নাগপুরে জন্মগ্রহণকারী বিশিষ্ট ভারতীয় আইনজীবী। এছাড়াও, ১৫ মার্চ, ২০১৭ তারিখ পর্যন্ত আন্তর্জাতিক ক্রিকেট কাউন্সিলের চেয়ারম্যানের দায়িত্বে ছিলেন। এছাড়াও, ভারতীয় ক্রিকেট নিয়ন্ত্রণ বোর্ডের সভাপতি তিনি। অক্টোবর, ২০১৫ সালে সাবেক সভাপতি জগমোহন ডালমিয়ার মৃত্যুজনিত কারণে বিশেষ সাধারণ সভায় সর্বসম্মতিক্রমে নতুন সভাপতিরূপে নির্বাচিত করা হয়। এরপূর্বে ২০০৮ থেকে ২০১১ মেয়াদে ২৯তম সভাপতিরূপে দায়িত্ব পালন করেছেন তিনি। ক্রিকেট প্রশাসক হিসেবে তার সুনাম রয়েছে ও ক্রিকেট জগতে তিনি 'মি. ক্লিন' নামে পরিচিতি পেয়েছেন। প্রায়শঃই তাকে 'সর্বকালের সেরা বিসিসিআই সভাপতিরূপে' আখ্যায়িত করা হয়ে থাকে।
ক্রিকেট প্রশাসন
জুন, ২০১০ সালে আইপিএলের তৃতীয় মৌসুমের সভাপতি ও তৎকালীন বিসিসিআই সহঃ সভাপতি ললিত মোদীর বিরুদ্ধে বিসিসিআই শৃঙ্খলা কমিটি স্বচ্ছ শুনানির আয়োজন করে। দোষী সাব্যস্ত হবার ফলে ক্রিকেট প্রশাসনে দুর্নামের অভিযোগে মোদীকে বরখাস্ত করেন তিনি। বিসিসিআই সভাপতির দায়িত্ব গ্রহণের পূর্বে বিদর্ভ ক্রিকেট সংস্থারও সভাপতি ছিলেন তিনি।
৯ নভেম্বর, ২০১৫ তারিখে আইসিসি চেয়ারম্যানের পদ থেকে এন. শ্রীনিবাসন ইস্তফা দিলে সদ্য নির্বাচিত বিসিসিআই সভাপতি শশাঙ্ক মনোহরকে ক্রিকেটের বৈশ্বিক সংস্থা আইসিসি'র প্রধান হিসেবে ঘোষণা করা হয়। বিসিসিআইয়ের ৮৬তম বার্ষিক সাধারণ সভায় শ্রীনিবাসনকে প্রত্যাহার করে নেয়ায় কার্যত ভারতীয় ক্রিকেটে তার আধিপত্যবাদের ইতি ঘটে।
ব্যক্তিগত জীবন
আইনজীবী পরিবারের সন্তান তিনি। সন্ধ্যা ও ভিআর মনোহরের জ্যেষ্ঠ সন্তান শশাঙ্ক মনোহরের ছোট ভাই সুনীল মনোহর মহারাষ্ট্রের এডভোকেট জেনারেল। তার বোন বাসন্তী নায়েক বোম্বে হাইকোর্টের বিচারক। ১৯৭৯ সালে বর্ষা ওকা'র সাথে পরিণয় সূত্রে আবদ্ধ হন। তাদের সন্তান অদ্বৈত মনোহর নাগপুরে আইনজীবী পেশায় রয়েছেন ও বর্তমানে বিদর্ভ ক্রিকেট সংস্থার সহঃ সভাপতির দায়িত্বে রয়েছেন।
দৌলতজাই
দৌলতজাই (دولتزئ) পূর্ব আফগানিস্তান এবং পশ্চিম পাকিস্তানের বেশ কয়েকটি পশতুন উপজাতি। দৌলতজিরা আফগানিস্তানের লোগার, সামাঙ্গন, পাকতিয়া, পাকতিকা, খোস্ত, বাঘলান, নানগারহার, বলখ তাজুরগান, ফারিয়াব, কাবুল, প্রদেশে বাস করে।
যুব জলবায়ু আন্দোলন
যুব জলবায়ু আন্দোলন (ইউএনজিও ― YouNGO) বা আন্তর্জাতিক যুব জলবায়ু আন্দোলন (আইওয়াইসিএম ― International Youth Climate Movement) বলতে যুব সংগঠনের একটি আন্তর্জাতিক নেটওয়ার্ককে বোঝায় যা যৌথভাবে জলবায়ু পরিবর্তনের বিষয়ে ইতিবাচক পদক্ষেপ নেওয়ার জন্য তরুণদের একটি প্রজন্মের আন্দোলনকে অনুপ্রাণিত, ক্ষমতায়িত এবং সংহত করার লক্ষ্যে কাজ করে।
গঠন
১৯৯২ সালে রিও আর্থ সামিটের পর থেকে, পৃথক যুবকরা বিভিন্ন পরিবেশগত এবং টেকসই উন্নয়ন সম্পর্কিত সমস্যা সম্পর্কিত আন্তর্জাতিক আলোচনায় অংশ নিচ্ছে। ১৯৯৬ সালে ইউরোপীয় যুব ফোরাম এবং ২০০১ সালে মার্কিন যুব সংগঠন সাস্টেইনইউএস গঠিত হওয়ার সাথে সাথে, যুব-পরিচালিত সংস্থাগুলি মূলত জাতিসংঘের মাধ্যমে এই বিভিন্ন বিশ্বব্যাপী আলোচনায় সক্রিয়ভাবে অংশ নেওয়ার জন্য যুবকদের প্রতিনিধি দল প্রেরণ শুরু করে। পৃথক যুবকরা জলবায়ু পরিবর্তন সম্পর্কিত জাতিসংঘের ফ্রেমওয়ার্ক কনভেনশনে অংশ নিয়েছিল এবং আন্তর্জাতিক আলোচনায় যুব সংগঠনের নতুন স্তরের অংশগ্রহণের সাথে যুব সংগঠনগুলি যুবসমাজের অংশগ্রহণ বৃদ্ধি করার জন্য জাতিসংঘের জলবায়ু আলোচনাকে নতুন ফোরাম হিসাবে চিহ্নিত করতে শুরু করে।
২০০৬ সালের সেপ্টেম্বরে এটি অনুসরণ করে, দেশজুড়ে ৪৮ টি যুব সংগঠন সমন্বিত কানাডিয়ান যুব জলবায়ু জোট চালু করা হয়েছিল। এর পরে শীঘ্রই নভেম্বরে অস্ট্রেলিয়ান যুব জলবায়ু জোট গঠিত হয়েছিল, যা নিজেই অস্ট্রেলিয়া জুড়ে ২৭টি যুব সংস্থার একটি জোট ছিল।
২০০৮ সালের মার্চ মাসে, ভারতীয় যুব জলবায়ু নেটওয়ার্ক গ্লোবাল ইয়ুথ জলবায়ু আন্দোলনে যোগ দিয়েছিল যখন ২০০৮ সালের জুনে, ভবিষ্যতের কর্মসূচির জন্য প্রকৃতির ভয়েজ ফর ওয়ার্ল্ড ওয়াইড ফান্ডের ,ইউনাইটেড কিংডমের রাষ্ট্রদূত ইউমা ইয়ুথ এবং ক্যাস্পার টের কুইল, আর্কটিক থেকে ফেরার পর  জলবায়ু পরিবর্তনের প্রভাব সাক্ষী থাকার জন্য  তৈরি করেছিলেন যুক্ত্রাজ্য যুব জলবায়ু কোয়ালিশন ( ইউকেওয়াইসিসি )। সম্প্রতি, আফ্রিকা, চীন, জাপান, প্রশান্ত মহাসাগরীয় দ্বীপপুঞ্জ এবং দক্ষিণ এশিয়ার জোটগুলো আন্তর্জাতিক যুব জলবায়ু আন্দোলনের মতো একই মিশনের বিবৃতি দিয়ে প্রতিষ্ঠিত হয়েছে।
কাঠামো
বিশ্বজুড়ে, এমন যুব সংগঠন রয়েছে যারা জলবায়ু পরিবর্তনের বিষয়ে ইতিবাচক পদক্ষেপ গ্রহণের জন্য জোট গঠন করেছে, যেমন ইউকে যুব জলবায়ু জোট, যার নেতৃত্বে পুরোপুরি তরুণদের একটি দল রয়েছে। প্রতিটি জলবায়ু জোট বা জলবায়ু নেটওয়ার্ক একটি আঞ্চলিক বা মহাদেশীয় আন্দোলনের সাথে সম্পর্কিত। এই আন্দোলনগুলির মধ্যে জলবায়ু পরিবর্তন সম্পর্কিত আফ্রিকান যুব উদ্যোগ; ক্যারিবীয় যুব পরিবেশ নেটওয়ার্ক; ইউরোপীয় যুব জলবায়ু আন্দোলন; প্রকল্প বেঁচে থাকা প্রশান্ত মহাসাগর; নর্ডিক যুব জলবায়ু কর্ম আন্দোলন; উত্তর পূর্ব এশিয়া যুব পরিবেশ নেটওয়ার্ক; দক্ষিণ আমেরিকা যুব জলবায়ু জোট এবং দক্ষিণ এশিয়া যুব পরিবেশ নেটওয়ার্ক। ফলস্বরূপ, এই স্থানীয়, জাতীয় এবং মহাদেশীয় সংগঠনগুলি একত্রিত হয়ে আন্তর্জাতিক যুব জলবায়ু আন্দোলন গঠন করে।
শাসন
আন্তর্জাতিক যুব জলবায়ু আন্দোলন, যদিও সারা বিশ্ব জুড়ে চলছে তরুণদের আন্দোলনের জন্য একটি যৌথ শব্দ, যা স্বেচ্ছাসেবীর দল দ্বারা পরিচালিত হয়। স্বেচ্ছাসেবীদের এই দলগুলি নিজেদেরকে বিভিন্ন কার্যকরী গোষ্ঠীতে সংগঠিত করে এবং একটি "বটমলাইনিং টিম" দ্বারা সমন্বিত এই আন্দোলনের কেন্দ্রীয় অঙ্গ গঠন করে, যা তাদের প্রচেষ্টাটি বিশেষত আন্তর্জাতিক জলবায়ু আলোচনায় সংগঠিত করতে সহায়তা করে।
অর্থায়ন
এই আন্দোলনটির সদস্য সংগঠনগুলির অবদানের পাশাপাশি মাঝে মাঝে ইউনিসেফ এবং নেদারল্যান্ডস সরকারের মতো সংস্থাগুলির অবদান দ্বারা অর্থায়ন করা হয়।
সদস্যরা
ডান|থাম্ব|যুব জলবায়ু আন্দোলনের কিংবদন্তিতে অংশ নেওয়া দেশগুলির একটি মানচিত্র:{{Legend|#04B404|Participating countries}} যুব জলবায়ু আন্দোলনের জাতীয় সদস্যদের মধ্যে রয়েছে: এওয়াইএলসিএফ ক্লাইমেট অ্যাকশন নেটওয়ার্ক (ফ্রান্স); অস্ট্রেলিয়ান যুব জলবায়ু জোট ; কানাডিয়ান যুব জলবায়ু জোট ; আরব যুব জলবায়ু আন্দোলন, চীন যুব জলবায়ু অ্যাকশন নেটওয়ার্ক; ইসিও সিঙ্গাপুর; জোটের সংগঠন সাসটাইনইউএস-এর নেতৃত্বে এনার্জি অ্যাকশন কোয়ালিশন (ইউএসএ); প্রকল্প বেঁচে থাকা প্রশান্ত মহাসাগর, ঘানা জলবায়ু পরিবর্তন সম্পর্কিত জাতীয় যুব জোট; হংকং জলবায়ু পরিবর্তন জোট; ভারতীয় যুব জলবায়ু নেটওয়ার্ক ; জাপান যুব ইকোলজি লিগ; মালয়েশিয়ার যুব জলবায়ু ন্যায়বিচার নেটওয়ার্ক; প্রকৃতি এবং যুব ডেনমার্ক; নিউজিল্যান্ড যুব প্রতিনিধি; জলবায়ু পরিবর্তন সম্পর্কিত নাইজেরিয়ান যুব সবুজ জোট; রাশিয়ান যুব জলবায়ু আন্দোলন; তাইওয়ান যুব জলবায়ু জোট; বাংলাদেশ যুব আন্দোলন জলবায়ু (বিওয়াইএমসি); পৃথিবীর তরুণ বন্ধুরা ; ওয়াইএমসিএর বিশ্ব জোট ; গার্ল গাইড ও গার্ল স্কাউটস ওয়ার্ল্ড অ্যাসোসিয়েশন ; স্কাউট মুভমেন্টের ওয়ার্ল্ড অর্গানাইজেশন, মালয়েশিয়া যুব প্রতিনিধিত্ব (এমওয়াইডি) এবং যুক্তরাজ্য যুব জলবায়ু জোট।
প্রচারণা
পাওয়ার শিফট সম্মেলনগুলির মতো দেশীয় জোট এবং গার্হস্থ্য নেটওয়ার্কগুলির দ্বারা পরিচালিত জাতীয় প্রচারণার পাশাপাশি, আন্তর্জাতিক যুবরা তাদের নিজস্ব বিশ্বব্যাপী প্রচারণাও চালায়, যা যুব স্বেচ্ছাসেবকদের একটি দল দ্বারা সমন্বিত।
যুব সম্মেলন
কানাডার মন্ট্রিলে ২০০৫ সালে  পার্টির একাদশ সম্মেলনের সামান্য আগে  প্রথম যুব সম্মেলন অনুষ্ঠিত হয়েছিল। ইভেন্টটি সম্পদ, প্রশিক্ষণ, নেটওয়ার্কিং এবং সম্মিলিত আলোচনার জন্য যুব প্রতিনিধিদের একত্রিত করে। যুব জলবায়ু আন্দোলনের পক্ষে আলোচনার সময় এবং পরবর্তী বছরগুলিতে তাদের কার্যক্রম পরিকল্পনা করারও এটি একটি সুযোগ।
পঞ্চম যুব সম্মেলন ২০০৯ সালের ৪-– ডিসেম্বর থেকে কোপেনহেগেন বিশ্ববিদ্যালয়ে অনুষ্ঠিত হয়েছিল, যেখানে ১০০ টি দেশের ৭০০-এরও বেশি যুবক অংশ নিয়েছিল বলে জানা গেছে। ষষ্ঠটি ক্যানকুন জলবায়ু আলোচনার প্রস্তুতির জন্য ইউনিভার্সিডাদ ডেল ক্যারিবে অনুষ্ঠিত হয়েছিল।
দুই-তিন দিনের ইভেন্টটি প্রতিবছর অনুষ্ঠিত হয় এবং এটি প্রতি বছর জাতিসংঘের দলের সম্মেলন হওয়ার সামান্য আগে অনুষ্ঠিত হওয়ার সময় নির্ধারিত হয়, যেখানে জাতিগুলো জলবায়ু আলোচনার অগ্রগতি মূল্যায়ন করতে সম্মতি জানায়।